Pleneg-Nantraezh

Pleneg-Nantraezh (gallaoueg : Ploenoec ; galleg :Pléneuf-Val-André, ofisiel) zo ur gumun e Bro Sant-Brieg ha pennlec'h Kanton Pleneg-Nantraezh e hanternoz Breizh.
 Douaroniezh 

 War aod Mor Breizh emañ Pleneg-Nantraezh.
 Brudet eo porzh Daoued.
 Enezennig Verderell.
Anv
 Bernard Tanguy (1992) :  Pluenot (Pluenoc), 1167 ; Pluenneut (Pluenneuc), war-dro 1330 ; Pleneuc, 1356 ; Ploeneuc, 1428 ; Plenneuc, 1477 ; Pleneult,  ;  Pleneuf 1679.
 Eus un anv-den , Enoc pe Enec e teu "Pleneg", n'eo ket eus ple- + nevez evel  en anv ofisiel gallek *Pléneuf. Moarvat e oa an Enoc-se ur sant kembreat, Henwg, deuet eus Caerllion da gristenaat Breizh er  Farmer, David Hugh. The Oxford Dictionary of Saints. Oxford : Oxford University Press, 1998 .
 Diwar nant + traezh ez eo bet stummet "Nantraezh".
 Ardamezioù 
60pxTroc'het : ouzh 1 en sabel e leonparzh en argant heuliet gant seizh kregilhenn ivez en argant, peder ouzh kab, teir ouzh beg ; ouzh 2 : en gul plezhek en argant a c'hwec'h pezh.
 Istor 

 Brezel-bed kentañ  
 Mervel a reas 114 gwaz abalamour d'ar brezel hervez monumant ar re varv, da lavaret eo 3,98 % ag ar boblañs hervez an niveradeg bet graet e 1911  Monumant ar re varv - Memorial Genweb.
 Eil Brezel-bed 
 Mervel a reas 42 zen eus ar gumun abalamour d'ar brezel.
 D'an 18 a viz Even 1940 e kouezhas un nijerez Ju 88 A-1 eus an aerlu alaman (Luftwaffe) e Pleneg-Nantraezh ; an daou nijour a oa e bourzh a voe gloazet, tapet gant ar C'hallaoued ha dieubet pa voe trec'het Bro-C'hall Pertes Luftwaffe.
 Difennoù a voe savet gant an Aozadur Todt.

 Brezelioù didrevadennañ 
 Brezel Indez-Sina 
 Mervel a reas daou soudard.
 Brezel Aljeria 
 Mervel a reas c’hwec’h soudard.
 Brezhoneg 
 12,6 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 381.

 Monumantoù ha traoù heverk 

 Emdroadur ar boblañs abaoe 1962 

 Tud 
 François Berthelot (1626-1712), aotrou Guémadeuc.
 Armand-Jean Vignerot du Plessis (1629-1715), aotrou Guémadeuc.
 Etienne Berthelot de Pléneuf (1663-1727), aotrou Guémadeuc.
 Etienne Baude (St Maloù, 1713). Markiz Guémadeuc. Lesanvet "marquis de la Vieuvile" ; gouarnour Kastell-Noez ; koronal troadegiezh ;  bet dibennet e Roazhon d'ar 4 a viz Mae 1794.
 Armand-Henri Baudouin du Guémadeuc (1713-1817).
 Marie-Madeleine-Jacquette de Quérangal, gwreg Rodolphe de la Goublaye, kont Nantois. Bet ganet e Josilin d'an 2 a viz Gouere 1748 ; barzhez anvetla Muse bretonne ; harluet ha marvet e Jerzenez d'an 8 a viz Meurzh 1793, oadet a 45 bloaz.
 Joseph-Edouard de la Motte-Rouge (1804-1883). jeneral brigadenn.
 Frédéric-Henri Le Normand, kont Lourmel ; marvet e-kerzh Seziz Sevastopol d'ar 7 a viz Du 1854.
 Charles Cotard (Issoudun, 1835 – Kergustentin, 1902) ; aozer an traezhennoù-kouronk e Pleneg-Nantraezh.
 Jean Richepin (1849-1926), barzh ha dramaour gall.
 Florian Le Roy (1901-1959), kazetenner ha skrivagner, sekretour-teñzorer Akademiezh Breizh hag ezelouzh Ensavadur keltiek Breizh.
 Charlotte Valandrey, aktourez.
 Ardamezeg ar familhoù 
 80pxBerthelot
Aotrounez Pleneg ha Guémadeuc
En glazur e gebrenn en aour, heuliet gant teir bezantenn ivez en aour.
 Levrlennadur 
  Le Moing, Jean-Yves (1990). Les noms de lieux bretons de Haute Bretagne. Fouenant : Yoran Embanner, 2023 
  Le Saulnier de Saint-Jouan, Régis. Dictionnaire des communes – Département des Côtes-d'Armor – Éléments d'histoire et d'archéologie.  Sant-Brieg : Conseil Général des Côtes d'Armor, 1990 
  Tanguy, Bernard TANGUY. Dictionnaire des noms de communes, trèves et paroisses des Côtes-d'Armor. Douarnenez : ArMen - Le Chasse-Marée, 1990 
 Notennoù ha daveoù 

Rummad:Kumunioù Aodoù-an-Arvor
Rummad:Nijerezioù alaman aet d'ar strad e Breizh e-pad an Eil brezel-bed